Årsplanen er eit dokument tilpassa Gaupne barnehage, og eit arbeidsdokument for personalet i barnehagen. Den skal gje foreldre og andre interesserte innsikt og informasjon om mål og innhald i barnehagen. Årsplanen baserar seg på *Rammeplanen* og *Barnehagelova* og må sjåast i samanheng med vekeplanane i barnehagen. Der er meir detaljert informasjon om aktivitetar og opplegg og korleis måla i årsplanen skal nåast. Informasjon som vedtekter, søknadsfristar og betalingssatsar finn ein på heimesida til Luster kommune.  
Me ynskjer tilbakemeldingar på arbeidet me gjer, slik at me er i utvikling og får skape den gode barnehagen me ynskjer.

Visjon: «Me vil. Me kan». Me vil få vener, me vil vera vener, oppleve magi, me vil undre oss, me vil ting i saman. Me er, vil og kan masse her og no.

**Luster kommune sine satsingsområde i perioden 2015-2017:**  
- Fysisk aktivitet  
- Språkutvikling  
- Psykisk helse  
**Gaupne barnehage sitt lokale satsingsomr:**  
- Friluftsliv

**Omsorg og danning:***«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling»* (Barnehagelova §1) Dvs at danning er ein kombinasjon av kunnskap og sosial kompetanse; «god folkeskikk». Danning er ein livslang prosess der me i barnehagen skal gje utfordringar og støtte borna for å takle dei.  
Omsorg handlar om relasjonar mellom dei vaksne og borna, og omsorga borna viser kvarandre. Intensjonen er utvikling av trivsel, tryggleik og kjensla av å høyre til.  
Omsorg skal prege alle situasjonar i kvardagslivet og koma til uttrykk når born leikar og lærer, i stell, måltid og påkledning. Det ligg mykje omsorg i å gje borna varierte utfordringar og rom for meiningsfylte aktivitetar.  
Førebyggande arbeid mot mobbing er òg viktig i denne samanheng. Bhg har ein eigen handlingsplan mot mobbing.   
**Dei 7 fagområda:**  
Rammeplanen er delt inn i 7 fagområder som er sentrale for oppleving, utforsking og læring. Desse fagområda samsvarar godt med dei faga ein møter i skulen seinare. I aktivitetane og det pedagogiske opplegget vårt vil fagområda alltid vera representert, men sjeldan opptre åleine.  
 **Mål:** Borna skal bli kjend med og utforske ulike aktivitetar utifrå interesse, alder og modning.  
Prosessen viktigare enn produktet.  
**Korleis:** Gjennom aktive vaksne. Vaksne som støttar. Vaksne som er nysgjerrige saman med borna.

For å sikre oss at me kjem innom alle fagområda på ein god måte vèl me å bruke friluftsliv som hovudmetode, gjennom heile året. Saman med magiske augneblink som skjer spontant både ute og inne i barnehagen. Me vil ha **prosjektperiodar/**språkutviklingsprosjekt anten basevis eller på tvers av basar. Der målet er å fordjupe oss i noko.

Klubben: Dei eldste borna våre, har «klubb» to dagar i veka.

**Planararbeid**  
Me jobbar i periodar på to veker. Foreldra får tovekersplanar med oversikt over kva mål ein jobbar mot i den perioden og kva aktivitetar ein legg opp til. Slik vil me evaluere og lage nye planar kontinuerleg.  
  
**Medverknad:**  
Barnehagelova gjev foreldre og born rett til medverknad:  
Me skal gje borna rom for å lære å «klare sjølv». Utifrå det har dei eit grunnlag for å meine kva dei kan/treng/ynskjer skal skje i barnehagen. Me gjev dei val, og dei har eit grunnlag å velje utifrå.   
Foreldre medverkar med daglege samtalar i bringe/hentesituasjonar, foreldresamtalar2gonger i året, og foreldremøter.  
**Samarbeid:**  
Me samarbeidar med m.a: PPT, helsestasjonen, barnevern, fysioterapeut, HSP team, andre barnehagar, Gaupne barneskule, foreldrerådsstyret og samarbeidsutvalet. Personalinformasjon og utfyllande tema kring barnehagekvardagen og drifta av barnehagen finn de på heimesida vår.  
[**www.oppvekst.luster.no**](http://www.oppvekst.luster.no) **Gaupne barnehage**



**Årshjul:**

|  |  |  |
| --- | --- | --- |
|  | Tema | Mål |
| Aug | Innkøyring  Bli kjende på avdeling | Eg har ein trygg dag i barnehagen. |
| Sept | Friluftsliv. Ut på tur | Vise at me satsar på friluftsliv |
| Okt | Kulturskattar | Vise fram kulturen vår |
| Nov | Kulturskattar |  |
| Des | Advent og jul | Juletradisjon |
| Jan | Vinter.Leseøkter | Ekstra fokus på bøker |
| Feb | Leseglede. Overalt. | Ute, inne, info, glede |
| Mars | Prosjekt | Fordjupe oss i noko |
| April | Påske | Påsketradisjon |
| Mai | Sommarturar | Turglede |
| Juni | Avslutning | Vise fram |
| Juli |  |  |

Satsingsområda *språk*, *fysisk aktivitet* og *psykisk helse er med i alle opplegg.* **Fysisk aktivitet:** PresPas, Grindane, faste turdagar; gåturar i nærområdet, styrt aktivitet og fri aktivitet i aulaen, minirøris.  
**Språkutvikling:** Følgje den overordna Leseplan for Luster kommune, «Teikn til tale», og Sommarles  
**Psykisk helse:** «Kule krabater»- opplegg.  
  
**ÅRSPLAN**



**Gaupne barnehage**

2016/2017



**Me vil. Me kan.**